विक्रम पाण्डे

विक्रम पाण्डे नेपाली राजनीतिज्ञ तथा व्यवसायी हुन्। पाण्डे राष्ट्रिय प्रजातन्त्र पार्टीका उपाध्यक्ष हुन्।राप्रपाको उपाध्यक्षमा विक्रम पाण्डे विजयी, ल्याए सर्वाधिक मत उनी पुष्पकमल दाहाल "प्रचण्ड" नेतृत्वको सरकार, २०७३ मा वन तथा वातावरण मन्त्री थिए।२०७३ साउन २४ नेपाल राजपत्र

राजनैतिक जीवन 

विक्रम पाण्डे राष्ट्रिय प्रजातन्त्र पार्टिका उपाध्यक्ष हुन् ।  वि.सं. २०७८ मङ्सिर १५ देखि १७ गतेसम्म काठमाडौंमा भएको  पार्टीको महाधिवेशनमा उनी खुला उपाध्यक्षमा पदमा विक्रम पाण्डे, बुद्धिमान तामाङ र ध्रुव बहादुर प्रधान तथा महिला उपाध्यक्षमा रोशन कार्की विजयी भएका हुन् ।

चुनावी इतिहास 
 संविधान सभा निर्वाचन २०७० 
चितवन ५ (निर्वाचन क्षेत्र)दलउम्मेदवार मतराष्ट्रिय प्रजातन्त्र पार्टीविक्रम पाण्डे१०,७५८नेकपा (एमाले)दानबहादुर तामाङ८,४०६नतिजाराष्ट्रिय प्रजातन्त्र पार्टी विजयीस्रोत: चितवन पोस्ट
 प्रतिनिधि सभा निर्वाचन, २०७४ 

२०७४ को प्रतिनिधिसभा सदस्य निर्वाचनमा पाण्डे चितवन ३ बाट उम्मेदवार बनेका थिए। यसै क्षेत्रबाट पूर्व प्रधानमन्त्री तथा नेकपा माओवादीका नेता पुष्पकमल दाहाल उठेका थिए।  पाण्डेलाई नेपाली काङ्ग्रेसले समर्थन गरेको थियो भने दाहाललाई एमालेले समर्थन गरेको थियो।  नेपाली काङ्ग्रेसको समर्थनमा पाण्डे उम्मेदवार बनेका थिए। तथापि, पाण्डे ९,३२७ मतान्तरले पराजित भएका थिए।

चितवन ३ (निर्वाचन क्षेत्र)दलउम्मेदवार मतनेकपा (माओवादी)पुष्पकमल दाहाल४८,२७६राष्ट्रिय प्रजातन्त्र पार्टी (प्रजातान्त्रिक)विक्रम पाण्डे३८,९३५नेकपा (मार्क्सवादी लेनिनवादी)डम्बर श्रेष्ठ १,५८७अन्य१,४९५बदर मत३,५२०नतिजामाओवादी केन्द्र विजयीस्रोत: निर्वाचन आयोग

 प्रतिनिधि सभा निर्वाचन, २०७९ 

प्रतिनिधि सभा निर्वाचन, २०७९ मा, राप्रपा उपाध्यक्ष विक्रम पाण्डे सत्ता गठबन्धनका साझा उम्मेदवार डाक्टर भोजराज अधिकारीलाई पराजित गर्दै प्रतिनिधि सभा सदस्यमा निर्वाचित भएका थिए। नेकपा (एमाले)को समर्थनमा नेपाली काङ्ग्रेसबाट बिद्रोह गरेर स्वतन्त्र उम्मेदवारी दिएका दिनेश कोइराला भने चौथो स्थानमा सीमित भएका थिए भने राष्ट्रिय स्वतन्त्र पार्टीकी उम्मेदवार जीता बराल भने तेस्रो स्थानमा रहेकी थिइन् उनले नेकपा (माओवादी केन्द्र)का उम्मेदवार भोजराज अधिकारीलाई ९,२३३ मतान्तरले पराजित गरेका थिए।

चितवन ३ (निर्वाचन क्षेत्र)दलउम्मेदवार मतराष्ट्रिय प्रजातन्त्र पार्टीविक्रम पाण्डे३५,०५५नेपाल कम्युनिष्ट पार्टी (माओवादी केन्द्र)भोजराज अधिकारी२४,६७१नतिजाराष्ट्रिय प्रजातन्त्र पार्टी विजयीस्रोत: गोरखापत्र

व्यवसाय 
 कालिका कन्स्ट्रक्सन
 कालिका एफ एम
 कालिका पावर कम्पनी
 कालिका टावर
विवाद
राष्ट्रिय गौरवको आयोजना सिक्टा सिँचाइको नहर निर्माणमा भ्रष्टाचार भएको ठहर निष्कर्षसहित अख्तियार दुरुपयोग अनुसन्धान आयोगले २०७५ मंसिर १९ गते पूर्वमन्त्री पाण्डेसहित २१ जनाविरूद्ध विशेष अदालतमा मुद्दा दायर गरेको थियो ।अख्तियारले ठेकेदार कम्पनी कालिका कन्स्ट्रक्सनका प्रमुख पाण्डे, आयोजना प्रमुखहरू सर्वदेव प्रसाद, सरोजचन्द्र पण्डित, दिलीपबहादुर कार्की, रमेश बस्नेत, आयोजनाका ९ सीडीई इन्जिनियर, सिँचाइ विभागका ३ इन्जिनियर, कालिका कन्स्ट्रक्सनका प्रबन्ध निर्देशक र ३ इन्जिनियरविरूद्ध भ्रष्टाचार मुद्दा दायर गरेको हो ।https://www.setopati.com/social/171128https://www.bbc.com/nepali/news-46488288 पाण्डेले २ अर्ब १३ करोड ७६ लाख ७९ हजार ९२० रुपैयाँबराबरको भ्रष्टाचार गरेको अख्तियारको दाबी थियो । अदालतले प्रारम्भिक सुनुवाइमा पाण्डे दोषी ठहर हुन सक्ने भन्दै ४ करोड रुपैयाँ धरौटीमा रिहा गरी मुद्दाको प्रतिवाद गर्ने अवसर दिएको थियो ।https://www.onlinekhabar.com/2019/01/734743 विशेष अदालतले २०७९ असार ५ मा पाण्डेलाई उक्त आरोपमा सफाइ दिए पनि यो मुद्दा अन्तिम किनारा लागिसकेको छैन । आमसञ्चारमा अदालतको आलोचना भइरहेको छ र अख्तियारले सर्वोच्च अदालतमा पुनरावेदन गर्ने भनेको छ ।https://nepallive.com/story/284305 विशेष अदालतका पूर्वअध्यक्ष गौरीबहादुर कार्की त्यहाँको माटोलाई दोष दिएर सबै उम्किने प्रयास गरेको बताउँछन् ।https://www.onlinekhabar.com/2022/09/1188173 

यो पनि हेर्नुहोस्
 दीपक बोहरा

सन्दर्भ सामग्रीहरू

श्रेणी:जीवित मानिसहरू
श्रेणी:राष्ट्रिय प्रजातन्त्र पार्टीका राजनीतिज्ञहरू
श्रेणी:सन् १९६२ मा जन्म
श्रेणी:नेपालका सांसदहरू २०७९–२०८२